## Google Chrome सेवा की शर्तें

सेवा की ये शर्तें Google Chrome के निष्पादन योग्य कोड संस्करण पर लागू होती हैं. Google Chrome के लिए स्रोत कोड http://code.google.com/chromium/terms.html पर खुला स्रोत सॉफ़्टवेयर लाइसेंस अनुबंध के अंतर्गत निःशुल्क उपलब्ध है.

1. Google के साथ आपका संबंध

1.1 आपका Google के उत्पादों, सॉफ़्टवेयर, सेवाओं और वेब साइट (इस दस्तावेज़ में सामूहिक रूप से “सेवाओं” के रूप में संदर्भित और पृथक लिखित अनुबंध के अंतर्गत Google द्वारा प्रदान की गई किसी सेवा के अलावा) का उपयोग आपके और Google के बीच हुए कानूनी अनुबंध की शर्तों के अधीन है. “Google” का अर्थ है Google Inc., जिसका प्रधान व्यावसायिक कार्यालय 1600 Amphitheatre Parkway, Mountain View, CA 94043, United States में है. यह दस्तावेज़ स्पष्ट करता है कि अनुबंध कैसे बना है, और उस अनुबंध की कुछ शर्तों को निर्धारित करता है.

1.2 जब तक Google के साथ लिखित रूप में सहमति न हो, Google के साथ हुए आपके अनुबंध में कम-से-कम, इस दस्तावेज़ में निर्धारित नियम और शर्तें हमेशा शामिल होंगी. नीचे इनका संदर्भ "सर्वव्यापी शर्तों" के रूप में दिया गया है. Google Chrome स्रोत कोड के लिए खुला स्रोत सॉफ़्टवेयर लाइसेंस पृथक लिखित अनुबंध बनाते हैं. खुला स्रोत सॉफ़्टवेयर लाइसेंस स्पष्ट रूप से इन सर्वव्‍यापी शर्तों का अधिलंघन करने की सीमित सीमा तक, खुला स्रोत लाइसेंस Google Chrome या Google Chrome के विशेष रूप से शामिल किए गए घटकों के उपयोग के लिए आपके Google के साथ अनुबंध को नियंत्रित करता है.

1.3 Google के साथ आपके अनुबंध में सर्वव्‍यापी शर्तों के अतिरिक्त नीचे Google Chrome की अतिरिक्त सेवा की शर्तों में निर्धारित की गई शर्तों और सेवाओं में लागू किसी भी क़ानूनी नोटिस की शर्तों को भी शामिल किया जाएगा. नीचे इन सभी शर्तों का "अतिरिक्त शर्तों" के रूप में संदर्भ दिया गया है. जब किसी सेवा पर अतिरिक्त शर्तें लागू होती हों, तो वे उस सेवा के भीतर, या आपके द्वारा उस सेवा के उपयोग के माध्यम से, आपके लिए पढ़ने हेतु पहुंच योग्य होंगी.

1.4 अतिरिक्त शर्तों के साथ सर्वव्यापी शर्तें, आपके सेवाओं के उपयोग के संबंध में, आपके और Google के बीच एक कानूनी रूप से बाध्यकारी अनुबंध बनाती हैं. यह महत्वपूर्ण है कि आप उन्हें ध्यान से पढ़ने के लिए समय लें. सामूहिक रूप से, इस कानूनी अनुबंध को नीचे "शर्तों" के रूप में संदर्भित किया गया है.

1.5 अगर अतिरिक्त शर्तों और सर्वव्यापी शर्तों के कथनों में कोई विरोधाभास है, तो उस सेवा के संबंध में अतिरिक्त शर्तों को पूर्वगामिता दी जाएगी.

2. शर्तें स्वीकार करना

2.1 सेवाओं का उपयोग करने के लिए, आपका पहले शर्तों से सहमत होना आवश्यक है. आपके द्वारा शर्तों को स्वीकार नहीं किए जाने पर आप सेवाओं का उपयोग नहीं कर सकते.

2.2 आप शर्तें निम्न द्वारा स्वीकार कर सकते हैं:

(ए) जहां किसी सेवा के उपयोगकर्ता इंटरफ़ेस में Google द्वारा यह विकल्प आपको उपलब्ध कराया जाता है, वहां शर्तों को स्वीकार करने या उनसे सहमत होने के लिए क्लिक करना; या

(बी) वास्तविक रूप से सेवाओं का उपयोग करके. इस स्थिति में, आप समझते और सहमत हैं कि Google उस बिंदु से आपके द्वारा सेवाओं के उपयोग को शर्तों की स्वीकृति मानेगा.

3. शर्तों की भाषा

3.1 अगर Google ने आपको शर्तों के अंग्रेज़ी संस्करण का अनुवाद प्रदान किया है, तो आप इस पर सहमत हैं कि वह अनुवाद केवल आपकी सुविधा के लिए प्रदान किया गया है और शर्तों के अंग्रेज़ी भाषा वाले संस्करण Google के साथ आपके संबंधों को नियंत्रित करेंगे.

3.2 अगर शर्तों के अंग्रेज़ी भाषा वाले संस्करण और अनुवाद के कथनों में कोई विरोधाभास है, तो अंग्रेज़ी भाषा वाले संस्करण को पूर्वगामिता दी जाएगी.

4. Google द्वारा सेवाओं का प्रावधान

4.1 Google की विश्वभर में अनुषंगी और संबद्ध क़ानूनी इकाइयां हैं ("अनुषंगी और सहयोगी"). कभी-कभी, ये कंपनियां स्वयं Google की ओर से आपको सेवाएं प्रदान करेंगी. आप स्वीकार करते तथा सहमत हैं कि अनुषंगी और सहयोगी इकाइयां आपको सेवाएं प्रदान करने की पात्र होंगी.

4.2 Google अपने उपयोगकर्ताओं को यथासंभव सर्वश्रेष्ठ अनुभव प्रदान करने के लिए निरंतर नवप्रवर्तन करता रहता है. आप स्वीकार करते तथा सहमत हैं कि Google द्वारा प्रदान की जाने वाली सेवाओं की प्रकृति, आपको बिना कोई पूर्व सूचना दिए, समय-समय पर परिवर्तित हो सकती है.

4.3 इस निरंतर नवप्रवर्तन के भाग के रूप में, आप स्वीकार करते और सहमति देते हैं कि आपको बिना कोई पूर्व सूचना दिए, Google आपको या सामान्यतः उपयोगकर्ताओं को अपने पूर्ण स्वविवेक का उपयोग करके सेवाएं (या सेवाओं के अंतर्गत कोई भी विशेषताएं) प्रदान करना रोक (स्थायी या अस्थायी रूप से) सकता है. आप किसी भी समय सेवाओं का उपयोग करना बंद कर सकते हैं. आपको सेवाओं का उपयोग रोकने पर विशेष रूप से Google को सूचित करने की आवश्यकता नहीं है.

4.4 आप स्वीकार करते और सहमति देते हैं कि अगर Google आपके खाते तक पहुंच को अक्षम कर देता है, तो आपको सेवाओं, आपके खाते में शामिल आपके खाता विवरण या किन्हीं फ़ाइलों या अन्य सामग्री तक पहुंचने से रोका जा सकता है.

5. आपके द्वारा सेवाओं का उपयोग

5.1 आप सेवाओं का केवल उन उद्देश्यों के लिए उपयोग करने पर सहमत हैं जिनकी अनुमति (ए) शर्तों द्वारा और (बी) किसी लागू कानून, विनियम या संबंधित क्षेत्राधिकार में सामान्य रूप से स्वीकृत प्रथाओं या दिशानिर्देशों (संयुक्त राज्य अमेरिका या अन्य संबंधित देशों में या से डेटा या सॉफ़्टवेयर के निर्यात से संबंधित किसी कानून सहित) द्वारा दी जाती है.

5.2 आप सहमत हैं कि आप सेवाओं (या सेवाओं से जुड़े सर्वर और नेटवर्क) में हस्तक्षेप करने वाले या उनमें बाधा डालने वाली किसी भी गतिविधि में संलग्न नहीं होंगे.

5.3 आप सहमत हैं कि आप किसी भी उद्देश्य के लिए सेवाओं का पुनरुत्पादन, अनुलिपि, प्रतिलिपि, विक्रय, व्यापार या पुनर्विक्रय नहीं करेंगे, जब तक कि आपको Google के साथ किसी पृथक अनुबंध में विशेष रूप से ऐसा करने की अनुमति न दी जाए.

5.4 आप सहमत हैं कि शर्तों के अंतर्गत आपके दायित्वों के उल्लंघन के लिए और ऐसे किसी उल्लंघन (Google को होने वाली किसी हानि या क्षति सहित) के परिणामों के लिए केवल आप ज़िम्मेदार हैं (और इसके लिए Google की आपके या किसी तृतीय पक्ष के प्रति कोई ज़िम्मेदारी नहीं है).

6. गोपनीयता और आपकी व्यक्तिगत जानकारी

6.1 Google की डेटा संरक्षण प्रथाओं के बारे में जानकारी के लिए, कृपया http://www.google.com/privacy.html और http://www.google.com/chrome/intl/hi/privacy.html पर Google की गोपनीयता नीति पढ़ें. यह नीति स्पष्ट करती है कि जब आप सेवाओं का उपयोग करते हैं, तब Google आपकी व्यक्तिगत जानकारी के साथ कैसा व्यवहार करता है और आपकी गोपनीयता की कैसे रक्षा करता है.

6.2 आप Google की गोपनीयता नीतियों के अनुसार अपने डेटा का उपयोग करने के लिए सहमत हैं.

7. सेवाओं की सामग्री

7.1 आप समझते हैं कि वह सभी जानकारी (जैसे कि डेटा फ़ाइलें, लिखित पाठ, कंप्यूटर सॉफ़्टवेयर, संगीत, ऑडियो फ़ाइलें या अन्य ध्वनियां, फ़ोटोग्राफ़, वीडियो या अन्य छवियां) जिन तक आपको सेवा के भाग के रूप में, या उसके उपयोग के माध्यम से पहुंच प्राप्त है, उनके लिए केवल वही व्यक्ति ज़िम्मेदार है जिसने यह सामग्री उत्पन्न की है. ऐसी सभी जानकारी नीचे "सामग्री" के रूप में संदर्भित है.

7.2 आपको अवगत होना चाहिए कि सेवाओं के अंश के रूप में आपको प्रस्तुत सामग्री में सेवाओं में मौजूद विज्ञापन शामिल होते हैं, लेकिन यह इस तक सीमित नहीं है और सेवाओं में प्रायोजित सामग्री बौद्धिक संपदा अधिकारों द्वारा रक्षित हो सकती है, जिनके स्वामी Google को ऐसी सामग्री प्रदान करने वाले प्रायोजक या विज्ञापनदाता (या उनकी ओर से अन्य व्यक्ति या कंपनियां) हैं. आप इस सामग्री (संपूर्ण या उसके भाग) पर आधारित व्युत्पन्न कार्यों को संशोधित नहीं कर सकते, किराए पर नहीं दे सकते, पट्टे पर नहीं दे सकते, लोन पर नहीं दे सकते, बेच, वितरित नहीं कर सकते या बना नहीं सकते, जब तक कि आपको Google या उस सामग्री के स्वामियों ने किसी पृथक अनुबंध में विशेष रूप से ऐसा करने के लिए नहीं कहा हो.

7.3 Google किसी भी सेवा से किसी भी या सभी सामग्री का पूर्व-निरीक्षण करने, समीक्षा करने, फ़्लैग करने, फ़िल्टर करने, संशोधित करने, अस्वीकार करने या निकालने का अधिकार सुरक्षित रखता है (लेकिन कोई दायित्व नहीं होगा). कुछ सेवाओं के लिए, Google सुस्पष्ट यौन सामग्री को फ़िल्टर करने के लिए टूल प्रदान कर सकता है. इन टूल में SafeSearch प्राथमिकता सेटिंग शामिल हैं (http://www.google.com/help/customize.html#safe देखें). इसके अतिरिक्त, आपको आपत्तिजनक लगने वाली सामग्री तक पहुंच सीमित करने के लिए वाणिज्यिक रूप से सेवाएं और सॉफ़्टवेयर उपलब्ध हैं.

7.4 आप समझते हैं कि सेवाओं का उपयोग करके आप ऐसी सामग्री के संपर्क में आ सकते है जो आपको अप्रिय, अशोभनीय या आपत्तिजनक लगे और इस संबंध में, आप सेवाओं का उपयोग अपने जोखिम पर करते हैं.

7.5 आप सहमति देते हैं कि सेवाओं के उपयोग के दौरान आपके द्वारा बनाई गई, संप्रेषित या प्रदर्शित किसी भी सामग्री के लिए और (Google को होने वाली किसी भी हानि या क्षति सहित) अपनी क्रियाओं के परिणामों के लिए केवल आप ज़िम्मेदार हैं (और इसके लिए Google की आपके या किसी तृतीय पक्ष के प्रति कोई ज़िम्मेदारी नहीं है).

8. स्वत्वाधिकार

8.1 आप स्वीकार करते और सहमति देते हैं कि Google (या Google के लाइसेंसदाता) सेवाओं में निहित किसी बौद्धिक संपदा अधिकार सहित (चाहे वे अधिकार पंजीकृत हों या न हों, और वे विश्व में कहीं भी मौजूद हों), सेवाओं में और सेवाओं के सभी कानूनी अधिकार, स्वत्वाधिकार और हित का स्वामी है.

8.2 आपके Google से लिखित रूप में सहमति न लिए जाने तक, इन शर्तों में मौजूद कुछ भी आपको Google के किसी ट्रेड नाम, ट्रेडमार्क, सेवा चिह्न, लोगो, डोमेन नाम, और अन्य विशिष्ट ब्रांड सुविधाओं के उपयोग का अधिकार नहीं देता है.

8.3 अगर आपको इन ब्रांड सुविधाओं में से किसी के भी उपयोग का सुस्पष्ट अधिकार Google के साथ पृथक लिखित अनुबंध में दिया गया है, तो आप सहमत हैं कि ऐसी सुविधाओं का आपके द्वारा उपयोग उस अनुबंध, शर्तों के किन्हीं लागू प्रावधानों, और समय-समय पर अपडेट किए गए Google के ब्रांड विशेषता उपयोग दिशानिर्देशों के अनुपालन में होगा. ये दिशानिर्देश http://www.google.com/permissions/guidelines.html (या Google द्वारा इस उद्देश्य के लिए समय-समय पर प्रदान किए जाने वाले ऐसे अन्य URL) पर ऑनलाइन देखे जा सकते हैं.

8.4 Google स्वीकार करता और सहमति देता है कि इन शर्तों के अंतर्गत आपसे (या आपके लाइसेंसदाताओं) ऐसी किसी भी सामग्री में या का, जिसे आप सेवाओं में या उनके माध्यम से सबमिट, पोस्ट, संप्रेषित या प्रदर्शित करते हैं, तो उस सामग्री में मौजूद किसी भी बौद्धिक संपदा अधिकार (चाहे वे अधिकार पंजीकृत हों या न हों, और वे विश्व में जहां कहीं भी मौजूद हों) सहित कोई अधिकार, स्वत्वाधिकार या हित नहीं प्राप्त करता. आपके द्वारा Google से लिखित रूप में सहमति न लिए जाने तक, आप सहमत हैं कि आप उन अधिकारों की रक्षा करने और उन्हें लागू करने के लिए ज़िम्मेदार हैं और ऐसा करने के लिए Google का आपकी ओर से कोई दायित्व नहीं है.

8.5 आप सहमति देते हैं कि आप सेवाओं से जुड़े हुए या उनमें शामिल किसी भी स्वत्वाधिकार सूचना (कॉपीराइट और ट्रेडमार्क सूचनाओं सहित) को नहीं निकालेंगे, अस्पष्ट नहीं बनाएंगे या नहीं बदलेंगे.

8.6 जब तक Google ने आपको स्पष्टतः लिखित रूप से ऐसा करने के लिए अधिकृत न किया हो, आप सहमत हैं कि इन सेवाओं के उपयोग में, आप किसी कंपनी या संगठन के ट्रेडमार्क, सेवा चिह्न, ट्रेड नाम, लोगो का ऐसे किसी रूप में उपयोग नहीं करेंगे जिससे उन चिह्नों, नामों या लोगो के स्वामियों या अधिकृत उपयोगकर्ता के बारे में भ्रम पैदा होने की संभावना हो या ऐसा करने का अभिप्राय हो.

9. Google से लाइसेंस

9.1 Google, Google द्वारा आपको प्रदत्त सेवाओं के भाग के रूप में Google द्वारा आपको प्रदत्त सॉफ़्टवेयर का उपयोग करने के लिए व्यक्तिगत, वैश्विक, रॉयल्टी-मुक्त, असाइन न करने योग्य और गैर-अनन्य लाइसेंस देता है (जिसका नीचे "सॉफ़्टवेयर" के रूप में संदर्भ दिया गया है). यह लाइसेंस Google द्वारा प्रदत्त सेवाओं का शर्तों द्वारा अनुमत रीति में उपयोग करने और लाभों का आनंद उठाने में आपको सक्षम बनाने के एकमात्र उद्देश्य के लिए है.

9.2 अनुभाग 1.2 के अधीन, आप तब तक सॉफ़्टवेयर या उसके किसी भाग की प्रतिलिपि नहीं बना सकते, उसे संशोधित नहीं कर सकते, उसमें से व्युत्पन्न कार्य नहीं बना सकते, उसे उत्क्रम अभियंत्रित, विघटित या उसके स्रोत कोड निकालने का प्रयास नहीं कर सकते (और आप किसी और को ऐसा करने की अनुमति नहीं दे सकते), जब तक कि आपको इसकी स्पष्ट रूप से अनुमति न दी गई हो या कानून के अनुसार यह आवश्यक न हो, या आपको विशिष्ट रूप से Google द्वारा लिखित रूप में ऐसा करने को न कहा गया हो.

9.3 अनुभाग 1.2 के अधीन, जब तक आपको Google ने ऐसा करने के लिए विशेष रूप से लिखित अनुमति न दी हो, आप सॉफ़्टवेयर का उपयोग करने के अपने अधिकारों को असाइन नहीं कर सकते (या उसका सब-लाइसेंस नहीं दे सकते), सॉफ़्टवेयर का उपयोग करने के अपने अधिकारों में या उन पर सुरक्षा हित नहीं दे सकते, या अन्यथा सॉफ़्टवेयर का उपयोग करने के अपने अधिकारों के किसी भाग को हस्तांतरित नहीं कर सकते.

10. आपसे प्राप्त सामग्री लाइसेंस

10.1 सेवाओं में या उनके माध्यम से आपके द्वारा सबमिट, पोस्ट या प्रदर्शित की गई सामग्री में आप उस कॉपीराइट और किसी अन्य अधिकार बनाए रखते हैं जो पहले से आपके पास हैं.

11. सॉफ़्टवेयर अपडेट

11.1 आपके द्वारा उपयोग किए जाने वाला सॉफ़्टवेयर समय-समय पर स्वचालित रूप से Google से अपडेट डाउनलोड और स्थापित कर सकता है. ये अपडेट सेवाओं को सुधारने, बढ़ाने और आगे विकसित करने के लिए डिज़ाइन किए गए हैं तथा बग़ ठीक करना, परिवर्धित फंक्शन, नए सॉफ़्टवेयर मॉड्यूल और पूरी तरह से नए संस्करण जैसे रूप ले सकते हैं. आप सेवाओं के अपने उपयोग के भाग के रूप में ऐसे अपडेट प्राप्त करने के लिए सहमत हैं (और इन्हें आपको वितरित करने के लिए Google को अनुमति देते हैं).

12. Google के साथ अपने संबंध समाप्त करना

12.1 जैसा कि नीचे निर्धारित किया गया है, शर्तें तब तक लागू रहेंगी जब तक आप या Google इन्हें समाप्त न कर दें.

12.2 Google किसी भी समय, आपके साथ अपने कानूनी अनुबंध समाप्त कर सकता है अगर:

(ए) आपने शर्तों के किसी प्रावधान का उल्लंघन किया है (या इस तरीके से कार्य किया है जो यह स्पष्ट रूप से दिखाता है कि आप शर्तों के प्रावधान का अनुपालन करने का इरादा नहीं रखते, या इसके लिए समर्थ नहीं हैं); या

(बी) कानूनी रूप से Google को ऐसा करना आवश्यक है (उदाहरण के लिए, जहां आपके लिए सेवाओं का प्रावधान गैर-कानूनी है या बन जाता है); या

(सी) जिसके साथ मिलकर Google आपको सेवाएं प्रस्तावित करता है, उस भागीदार ने, Google के साथ अपने संबंध समाप्त कर लिए हैं या आपको सेवाएं उपलब्ध कराना रोक दिया है; या

(डी) Google ऐसे परिवर्तन कर रहा है जिसमें वह उस देश में अब सेवाएं प्रदान नहीं करेगा, जिसके आप निवासी हैं, या जहां से आप सेवा का उपयोग करते हैं; या

(ई) Google के विचार से, Google द्वारा आपको दी गई सेवाओं का प्रावधान अब वाणिज्यिक रूप से व्यवहार्य नहीं है.

12.3 इस अनुभाग में कुछ भी, शर्तों के अनुभाग 4 के अंतर्गत सेवाओं के प्रावधान से संबंधित Google के अधिकारों को प्रभावित नहीं करेगा.

12.4 जब ये शर्तें समाप्त होती हैं, तब समस्त कानूनी अधिकार, बाध्यताएं और दायित्व, जिनसे आप और Google लाभान्वित हुए, जो अनिश्चित काल तक जारी रखने के लिए अभिव्यक्त किए गए हैं (या शर्तों के लागू होने पर समय के साथ इकट्ठे हुए), इस समापन से अप्रभावित रहेंगे, और अनुच्छेद 19.7 के प्रावधान ऐसे अधिकारों, उत्तरदायित्वों और दायित्वों पर अनिश्चित काल तक निरंतर लागू रहेंगे.

13. वारंटी का बहिष्करण

13.1 अनुभाग 13 और 14 सहित, इन शर्तों में कुछ भी, हानियों के लिए Google की समर्थित कथन या दायित्व को बाहर या सीमित नहीं करेगा, जिसे लागू कानून द्वारा कानूनी रूप से बाहर या सीमित नहीं किया जा सकता. कुछ क्षेत्राधिकार लापरवाही, अनुबंध के उल्लंघन या उपलक्षित शर्तों के उल्लंघन, या आकस्मिक या परिणामी क्षतियों के कारण हुई हानि या क्षति के लिए कुछ समर्थित कथनों या परिस्थितियों के बहिष्करण या दायित्वों के परिसीमन या बहिष्करण की अनुमति नहीं देते हैं. तदनुसार, केवल वही सीमाएं आप पर लागू होंगी जो आपके क्षेत्राधिकार के अंतर्गत कानूनी हैं और हमारा दायित्व कानून द्वारा अनुमत अधिकतम सीमा तक सीमित रहेगा.

13.2 आप स्पष्ट रूप से समझते और सहमत हैं कि आपके द्वारा सेवाओं का उपयोग पूर्णतया आपके जोखिम पर है और सेवाएं "जैसी हैं" और “जैसी उपलब्ध हैं” के आधार पर प्रदान की गई हैं.

13.3 विशेषकर, Google, उसके अनुषंगी और सहयोगी और उसके लाइसेंसदाता आपको निम्न प्रस्तुत या समर्थित नहीं करते हैं कि:

(ए) आपके द्वारा सेवाओं का उपयोग आपकी आवश्यकताओं को पूरा करेगा,

(बी) आपके द्वारा सेवाओं का उपयोग निर्विघ्न, सामयिक, सुरक्षित या त्रुटि रहित रहेगा,

(सी) आपके द्वारा सेवाओं के उपयोग द्वारा प्राप्त की गई कोई भी सूचना सटीक या विश्वसनीय होगी, और

(डी) सेवाओं के भाग के रूप में आपको प्रदत्त किसी भी सॉफ़्टवेयर के संचालन या कार्यक्षमता में आई खराबी को सुधार दिया जाएगा.

13.4 इन सेवाओं का उपयोग करके डाउनलोड की गई या अन्यथा प्राप्त की गई कोई भी सामग्री, आपके अपने स्वविवेक और जोखिम पर की गई है और ऐसी कोई भी सामग्री डाउनलोड करने के परिणामस्वरूप आपके कंप्यूटर सिस्टम या अन्य डिवाइस को हुई क्षति या डेटा की हानि के लिए केवल आप ज़िम्मेदार होंगे.

13.5 कोई भी परामर्श या जानकारी, चाहे मौखिक या लिखित, जिसे आपने Google से सेवाओं के माध्यम से प्राप्त किया है शर्तों में स्पष्ट रूप से व्यक्त नहीं किए गए समर्थित कथन नहीं बनाएगी.

13.6 Google आगे अभिव्यक्त रूप से किसी भी प्रकार के समर्थित कथन और शर्तों को अस्वीकार करता है, चाहे अभिव्यक्त हों या निहित हों, इनमें निहित समर्थित कथन और वाणिज्यिकता की शर्तें, किसी विशेष उद्देश्य के लिए अनुकूलता और उल्लंघन न करना शामिल हैं लेकिन यहीं तक सीमित नहीं हैं.

14. दायित्व की सीमा

14.1 उपरोक्त अनुच्छेद 13.1 के सभी प्रावधानों के अधीन, आप स्पष्ट रूप से समझते हैं और सहमति देते हैं कि Google, इसके अनुषंगी और सहयोगी और इसके लाइसेंसदाता निम्नलिखित के लिए आपके प्रति उत्तरदायी नहीं होंगे:

(ए) कोई भी प्रत्यक्ष, अप्रत्यक्ष, आकस्मिक, विशिष्ट परिणामी या आदर्श रूप से होने वाली क्षतियां, जिनका व्यय संभवतः आपके द्वारा किया गया हो, किसी भी कारण हुई हो और किसी भी उत्तरदायित्व के सिद्धांत के अंतर्गत हुई हो.. इसमें लाभ में कोई भी कमी (प्रत्यक्ष रूप से या अप्रत्यक्ष रूप से), साख या व्यावसायिक प्रतिष्ठा में कोई भी कमी, डेटा की हानि से कोई भी कमी, प्रतिस्थापन सामग्रियों या सेवाओं की खरीद की लागत, डेटा खोने की कोई हानि, या सेवा, या अन्य अमूर्त कमी शामिल होंगे पर इन तक सीमित नहीं होगी;

(बी) आपके द्वारा हुई कोई भी हानि या क्षति, इनमें निम्नलिखित के परिणामस्वरूप हुई हानि शामिल हैं, पर इन तक सीमित नहीं हैं:

(I) किसी भी विज्ञापन की पूर्णता, सटीकता या मौजूदगी, या किसी भी संबंध के कारण या आपके और किसी विज्ञापनदाता या प्रायोजक के बीच किसी भी संबंध या लेन-देन के कारण, जिसके विज्ञापन इन सेवाओं में प्रकट होते हैं, पर आपके द्वारा किया गया कोई भी भरोसा;

(II) कोई भी परिवर्तन जो Google अपनी सेवाओं में, या सेवाओं के प्रावधान (या सेवाओं में किसी सुविधा) में किसी भी स्थायी या अस्थायी रोक के लिए कर सकता है;

(III) आपके द्वारा सेवाओं के उपयोग द्वारा या उनके माध्यम से संप्रेषित किसी भी सामग्री या अन्य रखरखाव किए जा रहे संचार डेटा का हटाना, दूषण, या उसके संग्रहण में विफलता;

(iii) Google को सटीक खाता जानकारी प्रदान करने में आपकी विफलता;

(iv) अपने पासवर्ड या खाता विवरण को सुरक्षित और गोपनीय रखने में आपकी विफलता;

14.2 उपरोक्त अनुच्छेद 14.1 में आपके प्रति Google के दायित्वों की सीमाएं लागू होंगी, चाहे GOOGLE को किसी भी हानि की संभावनाओं के बारे में परामर्श दिया गया हो या नहीं या ऐसी हानियों के होने के बारे में उसे अवगत होना चाहिए था या नहीं.

15. कॉपीराइट और ट्रेडमार्क नीतियां

15.1 यह Google की नीति है कि वह उचित अंतर्राष्ट्रीय बौद्धिक संपदा कानून (जिसमें संयुक्त राज्य का डिजिटल मिलेनियम कॉपीराइट अधिनियम भी शामिल है) का अनुपालन करने वाले कॉपीराइट उल्लंघन की आरोपित सूचनाओं पर प्रतिसाद दे और बार-बार उल्लंघन करने वालों के खाते को समाप्त करे. Google की नीतियों के विवरण http://www.google.com/dmca.html पर मिल सकते हैं.

15.2 Google अपने विज्ञापन व्यवसाय के संबंध में एक ट्रेडमार्क शिकायत प्रक्रिया संचालित करता है, जिसका विवरण http://www.google.com/tm_complaint.html पर मिल सकता है.

16. विज्ञापन

16.1 कुछ सेवाएं विज्ञापन की आमदनी द्वारा समर्थित हैं और विज्ञापनों तथा प्रचारों को प्रदर्शित कर सकती हैं. ये विज्ञापन इन सेवाओं में संगृहीत जानकारी की सामग्री, सेवाओं के माध्यम से की गई क्वेरी या अन्य जानकारी पर लक्षित हो सकते हैं.

16.2 आपको विशिष्ट सूचना दिए बिना Google द्वारा सेवाओं पर विज्ञापन देने का तरीका, मोड और मात्रा परिवर्तित किए जा सकते हैं.

16.3 यह ध्यान में रखकर कि Google आपको सेवाओं तक और उसके उपयोग तक पहुंचने की अनुमति देता है, आप सहमत हैं कि Google ऐसे विज्ञापनों को सेवाओं में रख सकता है.

17. अन्य सामग्री

17.1 इन सेवाओं में अन्य वेब साइट या सामग्री या संसाधनों के हाइपरलिंक शामिल हो सकते हैं. Google का Google के अलावा अन्य कंपनियों या व्यक्तियों द्वारा प्रदत्त किसी भी वेब साइट या संसाधन पर नियंत्रण नहीं हो सकता है.

17.2 आप स्वीकार करते और सहमति देते हैं कि Google किसी भी ऐसी बाह्य साइट और संसाधन की उपलब्धता के लिए ज़िम्मेदार नहीं है, और ऐसी वेब साइट या संसाधनों पर या द्वारा उपलब्ध किसी भी विज्ञापन, उत्पाद या अन्य सामग्री की अनुमति नहीं देता है.

17.3 आप स्वीकार करते और सहमति देते हैं कि उन बाह्य साइट और संसाधनों की उपलब्धता के परिणामस्वरूप या ऐसी वेब साइटों या संसाधनों पर या उनसे उपलब्ध किसी विज्ञापन, उत्पाद या अन्य सामग्री की पूर्णता, सटीकता या मौजूदगी पर आपके द्वारा किए गए भरोसे के परिणामस्वरूप आपको हो सकने वाली किसी भी हानि या क्षति के लिए Google उत्तरदायी नहीं है.

18. शर्तों में परिवर्तन

18.1 Google सर्वव्यापी शर्तों या अतिरिक्त शर्तों में समय-समय पर परिवर्तन कर सकता है. जब ये परिवर्तन किए जाएंगे, तो Google http://www.google.com/chrome/intl/hi/eula_text.html पर उपलब्ध सर्वव्यापी शर्तों की एक नई प्रतिलिपि बनाएगा और प्रभावित सेवाओं में, या उनके द्वारा आपको कोई भी नई अतिरिक्त शर्तें उपलब्ध कराई जाएंगी.

18.2 आप समझते हैं और सहमति देते हैं कि अगर आप सेवाओं का उपयोग सर्वव्यापी शर्तों या अतिरिक्त शर्तों में परिवर्तन होने वाले दिन के बाद से करेंगे, तो Google आपके उपयोग को अपडेट की गई सर्वव्यापी शर्तों या अतिरिक्त शर्तों की स्वीकृति के रूप में लेगा.

19. सामान्य कानूनी शर्तें

19.1 कभी-कभी जब आप सेवाओं का उपयोग करते हैं, तो आप (आपके द्वारा सेवाओं के उपयोग के परिणामस्वरूप, या इससे संबंधित) अन्य व्यक्ति या कंपनी द्वारा प्रदान की गई किसी सेवा का उपयोग या सॉफ़्टवेयर का कोई अंश डाउनलोड, या वस्तुओं की ख़रीदारी कर सकते हैं. आपके द्वारा इन अन्य सेवाओं, सॉफ़्टवेयर या वस्तुओं का उपयोग, आपके और संबंधित कंपनी या व्यक्ति के बीच शर्तों को पृथक करने के अधीन हो सकता है. अगर ऐसा है, तो शर्तें आपके और इन अन्य कंपनियों या व्यक्तियों के बीच के कानूनी संबंधों को प्रभावित नहीं करती हैं.

19.2 ये शर्तें आपके और Google के बीच संपूर्ण कानूनी अनुबंध बनाती हैं और सेवाओं के आपके उपयोग को नियंत्रित करती हैं (लेकिन किसी ऐसी अन्य सेवा को छोड़कर, जिसे Google आपको एक पृथक लिखित अनुबंध के अंतर्गत प्रदान कर सकता है), और इन सेवाओं के संबंध में आपके और Google के बीच किसी पूर्व अनुबंध को पूर्णतया प्रतिस्थापित करती हैं.

19.3 आप सहमत हैं कि Google ईमेल, नियमित मेल, या सेवाओं में पोस्टिंग द्वारा आपको सूचनाएं प्रदान कर सकता है, जिनमें शर्तों में हुए परिवर्तन से संबंधित सूचनाएं भी शामिल हैं.

19.4 आप सहमत हैं कि अगर Google इन शर्तों में शामिल कोई कानूनी अधिकार या प्रतिकार लागू नहीं करता या प्रवर्तित नहीं करता है (या जिससे किसी लागू कानून के अंतर्गत Google को लाभ मिलता है), तो इसे Google के अधिकारों के औपचारिक अधित्याग के रूप में नहीं लिया जाएगा और वे अधिकार या प्रतिकार फिर भी Google के लिए उपलब्ध होंगे.

19.5 अगर इस मामले में निर्णय देने का क्षेत्राधिकार रखने वाला कोई कानूनी न्यायालय, यह ठहराता है कि इन शर्तों का कोई प्रावधान अमान्य है, तो वह प्रावधान शेष शर्तों को प्रभावित किए बिना इन शर्तों से निकाल दिया जाएगा. शर्तों के शेष प्रावधान मान्य और प्रवर्तनीय बने रहेंगे.

19.6 आप स्वीकार करते हैं और सहमति देते हैं कि उन कंपनियों के समूह का प्रत्येक सदस्य, जिनका पेरेंट Google है, इन शर्तों का तृतीय पक्ष हिताधिकारी होगा और ऐसी अन्य कंपनियां शर्तों के किसी भी प्रावधान का सीधे प्रवर्तन करने, और उन पर भरोसा करने के लिए पात्र होंगी, जिसका उन्हें लाभ (या उनके पक्ष में अधिकार) मिल सकता है. इनके अलावा, कोई अन्य व्यक्ति या कंपनी इन शर्तों की तृतीय पक्ष हिताधिकारी नहीं होगी.

19.7 शर्तें और शर्तों के अंतर्गत Google के साथ आपका संबंध, कानूनी प्रावधानों के विरोध के बिना, स्टेट ऑफ कैलिफ़ोर्निया के कानून द्वारा नियंत्रित होगा. आप और Google इन शर्तों से उत्पन्न किसी भी कानूनी मामले को हल करने के लिए काउंटी ऑफ़ सैंटा क्लारा, कैलिफ़ोर्निया में स्थित अनन्य क्षेत्राधिकार में सबमिट करने पर सहमति देते हैं. तथापि, आप सहमति देते हैं कि Google को अब भी आदेशार्थ उपचारों (या अतिआवश्यक कानूनी राहत के किसी समान प्रकार) के लिए किसी भी क्षेत्राधिकार में आवेदन करने की अनुमति होगी.

20. Google Chrome के विस्तार के लिए अतिरिक्त शर्तें

20.1 अपने Google Chrome की प्रतिलिपि में विस्तार स्थापित करने पर ये शर्तें इस अनुभाग में लागू होंगी. विस्तार Google या तृतीय पक्षों द्वारा विकसित किए गए छोटे सॉफ़्टवेयर प्रोग्राम हैं, जो Google Chrome की कार्यक्षमता को संशोधित और एन्हांस कर सकते हैं. विस्तारों के पास आपके निजी डेटा पढ़ने और संशोधित करने की क्षमता सहित, सामान्य वेबपृष्ठों की तुलना में आपके ब्राउज़र या कंप्यूटर तक पहुंच प्राप्त करने के लिए अधिक विशेषाधिकार हो सकते हैं.

20.2 समय-समय पर, विस्तार के लिए उपलब्ध अपडेट हेतु, जिसमें बग ठीक करना या कार्यक्षमता बढ़ाना शामिल है लेकिन इस तक सीमित नहीं है, Google Chrome दूरस्थ सर्वर (Google या तृतीय पक्षों द्वारा होस्ट की गई) पर जांच कर सकता है. आप सहमत हैं कि आपको अब सूचित किए बिना इस प्रकार के अपडेट स्वचालित रूप से अनुरोधित, डाउनलोड, और स्थापित किए जाएंगे.

20.3 समय-समय पर, हो सकता है कि Google किसी ऐसे विस्तार का पता लगाए, जो Google डेवलपर शर्तों या अन्य क़ानूनी अनुबंधों, क़ानूनों, विनियमों या नीतियों का उल्लघंन करता है. Google Chrome समय-समय पर Google के सर्वर से इस प्रकार के विस्तारों की एक सूची डाउनलोड करेगा. आप सहमत हैं कि Google अपने स्वविवेक से उपयोगकर्ता सिस्टम से इस प्रकार के किसी भी विस्तार को दूरस्‍थ रूप से अक्षम कर या निकाल सकता है.

21. एंटरप्राइज़ उपयोग के लिए अतिरिक्त शर्तें

21.1 अगर आप एक व्यावसायिक इकाई हैं, तो फिर इकाई की ओर से स्वीकार करने वाला व्यक्ति (संदेह दूर करने के लिए, इन शर्तों में, व्यावसायिक इकाइयों के लिए, "आप" का अर्थ इकाई है) प्रतिनिधित्व और समर्थन करता है कि उसके पास आपकी ओर से कार्रवाई करने का प्राधिकार है, यह कि आप प्रतिनिधित्व करते हैं कि आप ऐसे देश या देशों में व्यवसाय करने के लिए उचित रूप से प्राधिकृत हैं जहां आप संचालन करते हैं, और यह कि सेवा तक पहुंच बनाने वाले आपके कर्मचारी, अधिकारी, प्रतिनिधि, और अन्य एजेंट Google Chrome तक पहुंचने और आपको कानूनी रूप से इन शर्तों से आबद्ध करने के लिए उचित रूप से प्राधिकृत हैं.

21.2 शर्तों के अधीन, और अनुभाग 9 में दिए गए लाइसेंस के अतिरिक्त, Google आपको आपकी व्यावसायिक इकाई के संबंध में आपके कर्मचारियों, अधिकारियों, प्रतिनिधियों, और एजेंट द्वारा उपयोग किए जाने के लिए अभिप्रेत मशीनों पर एकल रूप से Google Chrome का पुनरुत्पादन, वितरण, स्थापना, और उपयोग करने के लिए एक गैर-अनन्य, गैर-स्थानांतरणीय लाइसेंस प्रदान करता है, बशर्ते कि Google Chrome का उनका उपयोग शर्तों के अधीन होगा.

12 अगस्त, 2010

## Google Chrome की अतिरिक्त सेवा की शर्तें

MPEGLA

यह उत्पाद (i) AVC मानक के अनुसार वीडियो एन्कोड करने ( “AVC वीडियो”) और/या (ii) किसी व्यक्तिगत और गैर-वाणिज्यिक गतिविधि में संलग्न किसी उपभोक्ता द्वारा एन्कोड किए गए और/या AVC वीडियो प्रदान करने के लिए किसी लाइसेंस-प्राप्त वीडियो भागीदार से प्राप्त किए गए AVC वीडियो को डीकोड करने के लिए किसी उपभोक्ता के व्यक्तिगत और गैर-वाणिज्यिक उपयोग के लिए AVC पेटेंट पोर्टफ़ोलियो लाइसेंस के अंतर्गत लाइसेंस-प्राप्त है. किसी भी अन्य उपयोग के लिए कोई लाइसेंस नहीं दिया जाता या लागू नहीं होगा. अतिरिक्त जानकारी MPEG LA, L.L.C. से प्राप्त की जा सकती है. HTTP://WWW.MPEGLA.COM देखें.

Adobe

Google Chrome में Adobe Systems Incorporated और Adobe Software Ireland Limited (सम्मिलित रूप से “Adobe”) द्वारा प्रदत्त एक या अधिक घटक शामिल हो सकते हैं. Google द्वारा प्रदत्त Adobe सॉफ़्टवेयर (“Adobe सॉफ़्टवेयर”) का आपका उपयोग निम्न अतिरिक्त शर्तों (“Adobe शर्तें”) के अधीन है. आप, Adobe सॉफ़्टवेयर प्राप्त करने वाली इकाई, को इसके बाद “उपलाइसेंसधारक” के रूप में संदर्भित किया जाएगा.

1. लाइसेंस प्रतिबंध.

(ए) Flash Player, संस्करण 10.x केवल किसी ब्राउज़र प्लग-इन के रूप में डिज़ाइन किया गया है. उपलाइसेंसधारक इस Adobe सॉफ़्टवेयर को किसी भी चीज़ के रूप में उपयोग के लिए संशोधित या वितरित नहीं कर सकता, लेकिन किसी वेब पृष्ठ पर सामग्री प्ले बैक करने के लिए किसी ब्राउज़र प्लग-इन को कर सकता है. उदाहरण के लिए, उपलाइसेंसधारक, ब्राउज़र के बाहर चलने वाले एप्लिकेशन (उदा., स्टैंडअलोन एप्लिकेशन, विजेट, उपकरण UI) के साथ अंतर्संचालन की अनुमति देने के लिए इस Adobe सॉफ़्टवेयर को संशोधित नहीं करेगा.

(बी) उपलाइसेंसधारक किसी ब्राउज़र प्लग-इन इंटरफ़ेस के द्वारा किसी ऐसे तरीके से Flash Player, संस्करण 10.x के किसी भी API को प्रदर्शित नहीं करेगा जो ऐसे एक्सटेंशन को किसी वेब पृष्ठ से स्टैंड-अलोन एप्लिकेशन के रूप में सामग्री प्लेबैक करने के लिए उपयोग करने की अनुमति देता है.

(सी) Chrome-Reader सॉफ़्टवेयर को ऐसे किन्हीं PDF या EPUB दस्तावेज़ को रेंडर करने के लिए उपयोग नहीं किया जा सकता जो Adobe DRM के अलावा डिजिटल अधिकार प्रबंधन प्रोटोकॉल या सिस्टम का उपयोग करते हैं.

(डी) Adobe DRM, सभी Adobe DRM संरक्षित PDF और EPUB दस्तावेज़ों के लिए Chrome-Reader सॉफ़्टवेयर में सक्षम किया जाना चाहिए.

(ई) Chrome-Reader सॉफ़्टवेयर तकनीकी विशिष्टताओं द्वारा स्पष्ट रूप से अनुमत होने के अलावा, Adobe सॉफ़्टवेयर में Adobe द्वारा प्रदत्त किन्हीं क्षमताओं को अक्षम नहीं कर सकता है, जिसमें PDF और EPUB स्वरूपों और Adobe DRM हेतु समर्थन शामिल हैं लेकिन इन तक सीमित नहीं.

2. विद्युत प्रसारण. उपलाइसेंसधारक किसी वेब साइट, इंटरनेट, इंट्रानेट या समान तकनीक (“विद्युत प्रसारण”) से Adobe सॉफ़्टवेयर डाउनलोड करने की अनुमति दे सकता है बशर्ते उपलाइसेंसधारक इससे सहमत होता है कि उपलाइसेंसधारक द्वारा CD-ROM, DVD-ROM या अन्य संग्रहण मीडिया और विद्युत प्रसारण सहित Adobe सॉफ़्टवेयर के कोई भी वितरण, अगर स्पष्ट रूप से अनुमोदित हैं, तो अनधिकृत उपयोग से बचाने के लिए उचित सुरक्षा उपायों के अधीन होंगे. यहां स्वीकृत विद्युत प्रसारण के संबंध में, उपलाइसेंसधारक, Adobe द्वारा उपलाइसेंसधारक उत्पाद की सुरक्षा और/या अंतिम उपयोगकर्ताओं को उसके वितरण के प्रतिबंध से संबंधित प्रतिबंधों सहित, सेट किए गए कोई भी उचित उपयोग प्रतिबंध नियोजित करने के लिए सहमति देता है.

3. EULA और वितरण शर्तें.

(ए) उपलाइसेंसधारक को यह सुनिश्चित करना होगा कि Adobe सॉफ़्टवेयर अंतिम उपयोगकर्ताओं को किसी प्रवर्तनीय अंतिम उपयोगकर्ता लाइसेंस अनुबंध के अंतर्गत, उपलाइसेंसधारक और निम्नलिखित में से कम-से-कम प्रत्येक न्यूनतम शर्तों ("अंतिम-उपयोगकर्ता लाइसेंस") वाले इसके आपूर्तिकर्ताओं के पक्ष में वितरित किया जाए: (i) वितरण और प्रतिलिपि के विरुद्ध एक प्रतिबंध, (ii) संशोधन और व्युत्पन्न कार्यों के विरुद्ध एक प्रतिबंध, (iii) असंकलन, विपरीत अभियंत्रण, वियोजन, और अन्य रूप से Adobe सॉफ़्टवेयर को मानव के समझ योग्य रूप में घटाने के विरुद्ध एक प्रतिबंध, (iv) उपलाइसेंसधारक और इसके लाइसेंसकर्ताओं द्वारा उपलाइसेंसधारी उत्पाद (जैसा अनुभाग 8 में वर्णित है) का स्वामित्व इंगित करने वाला एक प्रावधान, (v) अप्रत्यक्ष, विशेष, घटना संबंधी, दंडात्मक, और परिणामी क्षतियों, और (vi) अन्य उद्योग मानक अस्वीकरण और सीमाएं, जिसमें ये शामिल हैं, जो भी लागू हो: कानून द्वारा अनुमत पूर्ण सीमा तक सभी लागू वैधानिक वारंटियों का एक अस्वीकरण.

(बी) उपलाइसेंसधारक को यह सुनिश्चित करना होगा कि Adobe सॉफ़्टवेयर उपलाइसेंसधारक के वितरक को किसी प्रवर्तनीय वितरण लाइसेंस अनुबंध के अंतर्गत, उपलाइसेंसधारक और Adobe शर्तों की तरह Adobe की रक्षात्मक शर्तों वाले इसके आपूर्तिकर्ताओं के पक्ष में वितरित किए जाएं.

4. मुक्तस्रोत. उपलाइसेंसधारक Adobe की बौद्धिक संपदा या स्वामित्वाधिकार के अंतर्गत आने वाले कोई भी ऐसे अधिकार या मुक्ति किसी तृतीय पक्ष को प्रत्यक्ष या अप्रत्यक्ष रूप से न तो प्रदान करेगा, न प्रदान करने की इच्छा जताएगा, जो किसी मुक्त स्रोत लाइसेंस या योजना के ऐसे बौद्धिक संपदा अधिकार के अधीन हो, जिसमें ऐसी कोई आवश्यकता हो या व्याख्या हो सकती हो कि इसके उपयोग, संशोधन और/या वितरण की शर्त के रूप में Adobe सॉफ़्टवेयर को: (i) स्रोत कोड फ़ॉर्म में प्रकट या वितरित करना है; (ii) व्युत्पन्न कार्यों के उद्देश्य के लिए लाइसेंसीकृत करना है; या (iii) बिना किसी शुल्क के पुनर्वितरित करना है. स्पष्टीकरण उद्देश्यों के लिए, पूर्व का प्रतिबंध उपलाइसेंसधारक को वितरण से नहीं रोकता है, और उपलाइसेंसधारक बिना किसी शुल्क के Google सॉफ़्टवेयर के साथ Adobe सॉफ़्टवेयर वितरित करेगा.

5. अतिरिक्त शर्तें. उपलाइसेंसों को प्रदान किए गए Adobe सॉफ़्टवेयर (सामूहिक रूप से "अपग्रेड") के किसी भी अपडेट, अपग्रेड, नए संस्करणों के संबंध में, Adobe अतिरिक्त नियम और शर्तों को अपग्रेड और भविष्य के संस्करणों पर पूरी तरह से लागू होने, और पूरी तरह से Adobe द्वारा ऐसे अपग्रेड के सभी लाइसेंसधारकों पर ऐसे प्रतिबंध लागू किए जाने की सीमा तक की आवश्यकता लागू करने का अधिकार सुरक्षित रखता है. अगर उपलाइसेंसधारक ऐसे अतिरिक्त नियम या शर्तों से सहमत नहीं होता है, तो उपलाइसेंसधारक के पास ऐसे अपग्रेड के संबंध में कोई लाइसेंस अधिकार नहीं होंगे, और उपलाइसेंसधारक को ऐसी अतिरिक्त शर्तें उपलब्ध कराई जाने वाली तिथि से 90वें दिन Adobe सॉफ़्टवेयर से संबंधित उपलाइसेंसधारक के लाइसेंस अधिकार स्वचालित रूप से समाप्त हो जाएंगे.

6. स्वामित्वाधिकार सूचनाएं. उपलाइसेंसधारक द्वारा, और उसके लिए आवश्यक है कि उसके वितरकों द्वारा भी, Adobe सॉफ़्टवेयर या इसके साथ की सामग्रियों पर या इनमें प्रकट होने वाली Adobe (और इसके लाइसेंसकर्ताओं, अगर कोई हों) की कॉपीराइट सूचनाओं, ट्रेडमार्क, लोगो या संबंधित सूचनाओं, या अन्य स्वामित्वाधिकार सूचनाओं को न हटाया जाए.

7. तकनीकी आवश्यकताएं. उपलाइसेंसधारक और इसके वितरक केवल ऐसे उपकरणों पर Adobe सॉफ़्टवेयर और/या अपग्रेड वितरित कर सकते हैं जो (i) http://www.adobe.com/mobile/licensees, (या उसकी कोई अनुगामी वेब साइट) पर पोस्ट की गई तकनीकी विशिष्टताओं को पूरा करते हैं, और (ii) नीचे निर्धारित किए गए अनुसार Adobe द्वारा सत्यापित हैं.

8. सत्यापन और अपडेट. उपलाइसेंसधारक को ऐसे प्रत्येक उपलाइसेंसधारक उत्पाद (और उसके प्रत्येक संस्करण) को Adobe को सबमिट करना चाहिए जिसमें Adobe सॉफ़्टवेयर और/या अपग्रेड (“उपलाइसेंसधारक उत्पाद”) होते हैं जो सत्यापन हेतु Adobe के लिए, Google द्वारा संचारित किए जाने वाले उपकरण सत्यापन छूट मापदंड को पूरा नहीं करता है. उपलाइसेंसधारक को http://flashmobile.adobe.com/ पर निर्धारित Adobe के तत्कालीन-वर्तमान शर्तों पर उपलाइसेंसधारक द्वारा सत्यापन पैकेज के अधिग्रहण के माध्यम से किए गए प्रत्येक सबमिशन के लिए भुगतान करना होगा. वह उपलाइसेंसधारक उत्पाद वितरित नहीं किया जा सकता जिसने सत्यापन पास नहीं किया है. सत्यापन http://flashmobile.adobe.com/ (“सत्यापन”) पर वर्णित Adobe के उस समय की वर्तमान प्रक्रिया के अनुसार पूर्ण किया जाएगा.

9. प्रोफ़ाइल और उपकरण सेंट्रल. उपलाइसेंसधारक को या तो सत्यापन प्रक्रिया या किसी अन्य विधि के भाग के रूप में, उपलाइसेंसधारक उत्पादों के बारे में विशेष प्रोफ़ाइल जानकारी दर्ज करने के लिए संकेत दिया जाएगा, और उपलाइसेंसधारक Adobe को ऐसी जानकारी प्रदान करेगा. Adobe (i) उपलाइसेंसधारक उत्पाद (अगर ऐसा उत्पाद सत्यापन के अधीन है तो) के सत्यापन के लिए उचित रूप से अनिवार्य ऐसी प्रोफ़ाइल जानकारी का उपयोग कर सकता है, और (ii) https://devices.adobe.com/partnerportal/ पर स्थित "Adobe उपकरण आसूचना व्यवस्था" में ऐसी प्रोफ़ाइल जानकारी उपलब्ध करा सकता है, और डेवलपर और अंतिम उपयोगकर्ताओं को यह देखने में सक्षम करने के लिए Adobe के लेखन और विकास टूल और सेवाओं के माध्यम से उपलब्ध करा सकता है कि सामग्रियां एप्लिकेशन उपलाइसेंस उत्पादों में कैसे प्रदर्शित होते हैं (उदा. कुछ फ़ोन में वीडियो छवियां कैसे प्रकट होती हैं).

10. निर्यात. उपलाइसेंसधारक स्वीकार करता है कि संयुक्त राज्य के कानून और विनियम संयुक्त राज्य के मूल वाली उन वस्तुओं और तकनीकी डेटा के निर्यात और पुनर्निर्यात को प्रतिबंधित करता है, जिसमें Adobe सॉफ़्टवेयर शामिल हो सकते हैं. उपलाइसेंसधारक सहमति देता है कि वह उपयुक्त संयुक्त राज्य और विदेशी सरकारी अनुमति, अगर कोई हो, के बिना Adobe सॉफ़्टवेयर का निर्यात या पुनर्निर्यात नहीं करेगा.

11. तकनीक हस्तांतरण की शर्तें.

(ए) लागू पक्षों से या उनके साथ, लागू अनुमतियों या अनुबंधों के अनुसरण के अतिरिक्त, उपलाइसेंसधारक mp3 केवल ऑडियो (.mp3) डेटा को किसी भी गैर-पीसी उपकरण (उदा., मोबाइल फ़ोन या सेट-टॉप बॉक्स) पर एन्कोड या डीकोड करने के लिए Adobe सॉफ़्टवेयर का न तो उपयोग करेगा और न ही उपयोग करने की अनुमति देगा, न ही Adobe सॉफ़्टवेयर में मौजूद mp3 एन्कोडर या डिकोडर का उपयोग या इनतक पहुंच Adobe सॉफ़्टवेयर के अतिरिक्त किसी अन्य उत्पाद द्वारा बनाई जाएगी. Adobe सॉफ़्टवेयर को वीडियो, चित्र या अन्य डेटा वाली किसी swf या flv फ़ाइल में मौजूद MP3 डेटा को एन्कोड या डीकोड करने के लिए उपयोग किया जा सकता है. उपलाइसेंसधारक स्वीकार करेगा कि गैर-पीसी उपकरणों के लिए Adobe सॉफ़्टवेयर के उपयोग, जैसा कि इस अनुभाग में प्रतिबंधों में वर्णित किया गया है, के लिए MP3 तकनीक से संबंधित बौद्धिक संपदा अधिकार रखने वाले तृतीय पक्षों को लाइसेंसिंग राजस्व या अन्य राशियों का भुगतान करने की आवश्यकता हो सकती है और यह कि Adobe या उपलाइसेंसधारक ने ऐसे उपयोग हेतु तृतीय पक्ष बौद्धिक संपदा अधिकारों के लिए कोई भी राजस्व या अन्य राशियों का भुगतान नहीं किया है. अगर उपलाइसेंसधारक को ऐसे उपयोग के लिए किसी MP3 एन्कोडर या डीकोडर की आवश्यकता होती है, तो उपलाइसेंसधारक किन्हीं लागू पेटेंट अधिकारों सहित, आवश्यक बौद्धिक संपदा लाइसेंस प्राप्त करने के लिए उत्तरदायी होता है.

(बी) उपलाइसेंसधारक (i) वीडियो को Flash वीडियो फ़ाइल स्वरूप (.flv या .f4v) में डीकोड करने के लिए Adobe सॉफ़्टवेयर को सक्षम करने हेतु आवश्यक On2 स्रोत कोड (यहां स्रोत कोड के एक घटक के रूप में प्रदान किया गया), और (ii) बग फ़िक्स तैयार करने और Adobe सॉफ़्टवेयर के प्रदर्शन को बढ़ाने के सीमित उद्देश्य के लिए Sorenson Spark स्रोत कोड (यहां स्रोत कोड के एक घटक के रूप में प्रदान किया गया) का उपयोग, इसकी प्रतिलिपि और इसे संशोधित नहीं करेगा. Adobe सॉफ़्टवेयर के साथ प्रदान किए गए सभी कोडेक को केवल Adobe सॉफ़्टवेयर के एकीकृत भाग के रूप में उपयोग और वितरित किया जा सकता है और इस तक अन्य Google एप्लिकेशन सहित किसी भी अन्य एप्लिकेशन द्वारा नहीं पहुंचा जा सकता.

(सी) स्रोत कोड किसी AAC कोडेक और/या HE-AAC कोडेक ("AAC कोडेक") के साथ प्रदान किया जा सकता है. AAC कोडेक का उपयोग उपलाइसेंसधारक द्वारा उन अंतिम उत्पादों के लिए, जिनपर या जिनमें AAC कोडेक का उपयोग किया जाएगा, VIA लाइसेंसिंग द्वारा प्रदान किए गए आवश्यक पेटेंट सहित एक उचित पेटेंट लाइसेंस प्राप्त करने के लिए सशर्त है. उपलाइसेंसधारक स्वीकार करता है और सहमति देता है कि Adobe इस अनुबंध के अंतर्गत उपलाइसेंसधारक या इसके उपलाइसेंसधारकों को किसी AAC कोडेक के लिए कोई पेटेंट लाइसेंस प्रदान नहीं कर रहा है.

(डी) स्रोत कोड में किसी उपभोक्ता द्वारा (i) AVC के मानक ("AVC वीडियो") के अनुपालन में वीडियो एन्कोड करने और/या (ii) किसी व्यक्तिगत गैर-वाणिज्यिक गतिविधि में लिप्त किसी उपभोक्ता द्वारा एन्कोड किए गए और/या AVC वीडियो प्रदान करने के लिए लाइसेंसीकृत किसी वीडियो प्रदाता से प्राप्त AVC वीडियो को डीकोड करने के लिए व्यक्तिगत गैर-वाणिज्यिक उपयोग हेतु AVC पेटेंट पोर्टफ़ोलियो लाइसेंस के अंतर्गत लाइसेंसीकृत कोड हो सकता है. किसी भी अन्य उपयोग के लिए कोई लाइसेंस प्रदान नहीं किया जाता या लागू नहीं होगा. अतिरिक्त जानकारी MPEG LA, L.L.C से प्राप्त की जा सकती है. http://www.mpegla.com देखें

12. अपडेट. उपलाइसेंसधारक, Google सॉफ़्टवेयर ("उपलाइसेंसधारक के उत्पाद") सहित Adobe सॉफ़्टवेयर वाले उपलाइसेंसधारक के सभी उत्पादों में Adobe सॉफ़्टवेयर को अपडेट करने के Google या Adobe के प्रयासों में गतिरोध उत्पन्न नहीं करेगा.

13. गुणारोपण और स्वामित्व सूचनाएं. उपलाइसेंसधारक Adobe सॉफ़्टवेयर को सार्वजनिक रूप से उपलब्ध उपलाइसेंसधारक उत्पाद विनिर्देशों में सूचीबद्ध करेगा और उपलाइसेंसधारक उत्पाद में मौजूद अन्य तृतीय पक्ष उत्पादों की ब्रांडिंग के साथ संगत तरीके से उपलाइसेंसधारक उत्पाद पैकेजिंग या मार्केटिंग सामग्रियों पर उचित Adobe सॉफ़्टवेयर ब्रांडिंग (विशिष्ट रूप से Adobe कॉर्पोरेट लोगो को बाहर करते हुए) शामिल करेगा.

14. कोई वारंटी नहीं. ADOBE सॉफ़्टवेयर उपलाइसेंसधारक को उपयोग और पुनरुत्पादन के लिए "जैसा है" के आधार पर उपलब्ध कराया जाता है और ADOBE इसके उपयोग या प्रदर्शन के संबंध में कोई वारंटी नहीं देता है. ADOBE और इसके आपूर्तिकर्ता ADOBE सॉफ़्टवेयर के उपयोग से प्राप्त प्रदर्शन या परिणामों की कोई वारंटी न देते हैं और न दे सकते हैं. किसी वारंटी, शर्त, प्रतिनिधित्व या शर्त की उस सीमा तक के लिए जिस सीमा तक इसे लागू कानून द्वारा उपलाइसेंसधारक के कार्यक्षेत्र में उसे उपलाइसेंसीकृत करने हेतु बहिष्कृत या सीमित नहीं किया जा सकता हो या संभव नहीं हो, ADOBE और इसके आपूर्तिकर्ता बिना सीमा वाले तृतीय पक्ष अधिकारों, व्यापार-योग्यता, सत्यनिष्ठा, संतोषजनक गुणवत्ता, या किसी विशेष उद्देश्य हेतु फ़िटनेस के गैर-उल्लंघन सहित किसी भी मामले में कोई वारंटी, स्थितियां, प्रतिनिधित्व या शर्तें (अधिनियम, सामान्य कानून, कस्टम, उपयोग या अन्य रूप से व्यक्त या निहित हो या नहीं) प्रदान नहीं करते हैं. उपलाइसेंसधारक सहमति देता है कि उपलाइसेंसधारक ADOBE की ओर से, व्यक्त या निहित, कोई वारंटी नहीं देगा.

15. उत्तरदायित्व की सीमा. किसी भी स्थिति में ADOBE या इसके आपूर्तिकर्ता किन्हीं हानियों, दावों या किसी भी कीमत या किसी भी परिणामी, प्रत्यक्ष, या आकस्मिक हानियों, या लाभ में किसी नुकसान या बचत में नुकसान के लिए, किसी ADOBE प्रतिनिधि को ऐसे नुकसान, हानियों, दावों या कीमत या किसी भी दावे की संभावना के बारे में किसी तृतीय पक्ष द्वारा बताए जाने पर भी, उपलाइसेंसधारक के प्रति उत्तरदायी नहीं होंगे. उपरोक्त सीमाएं और बहिष्करण उपलाइसेंसधारक के कार्यक्षेत्र में लागू कानून द्वारा अनुमत अधिकतम सीमा तक लागू होते हैं. इस अनुबंध के अंतर्गत या इसके संबंध में ADOBE और इसके आपूर्तिकर्ताओं की कुल देयता एक हज़ार डॉलर (US$1,000) तक सीमित होगी. इस अनुबंध में मौजूद कुछ भी Adobe की उपेक्षा या छल की घटना (धोखाधड़ी) के परिणामस्वरूप होने वाली मृत्यु या व्यक्तिगत हानि की स्थिति में उपलाइसेंसीकृत करने के Adobe की देयता को सीमित नहीं करता है. Adobe अपने आपूर्तिकर्ताओं की ओर से केवल अस्वीकरण, इस अनुबंध में प्रदान की गई बाध्यताओं, वारंटियों और उत्तरदायित्व को सीमित करने को छोड़कर और/या छोड़ते हुए कार्य कर रहा है, लेकिन यह किसी भी अन्य मामले में और किसी भी अन्य उद्देश्य के लिए कार्य नहीं कर रहा है.

16. सामग्री सुरक्षा की शर्तें

(ए) परिभाषाएं.

"अनुपालन और सशक्तता नियमों" का मतलब http://www.adobe.com/mobile/licensees, या किसी उत्तराधिकारी वेबसाइट पर स्थित Adobe सॉफ़्टवेयर के लिए अनुपालन और सशक्तता नियमों को निर्धारित करने वाला दस्तावेज़ है.

"सामग्री सुरक्षा प्रकार्य" का मतलब Adobe सॉफ़्टवेयर के वे पहलू हैं जो अनुपालन और सशक्तता नियमों का अनुपालन सुनिश्चित करने, और उस स्थिति में Adobe सॉफ़्टवेयर के उपयोगकर्ताओं द्वारा उपभोग के लिए वितरित डिजिटल सामग्री के संबंध में प्लेबैक, प्रतिलिपि, संशोधन, पुनर्वितरण या अन्य कार्यों को रोकना है, जब ऐसी डिजिटल सामग्री के स्वामियों या इसके लाइसेंसीकृत वितरकों द्वारा ऐसे कार्य अधिकृत न हों.

"सामग्री सुरक्षा कोड" का मतलब Adobe सॉफ़्टवेयर के कुछ निर्दिष्ट संस्करणों में मौजूद वह कोड है, जो विशेष सामग्री सुरक्षा कार्यों को सक्षम करता है.

"कुंजी" का मतलब Adobe सॉफ़्टवेयर में मौजूद वह क्रिप्टोग्राफ़िक मान है, जिसका उपयोग डिजिटल सामग्री को डिक्रिप्ट करने के लिए किया जाता है.

(बी) लाइसेंस प्रतिबंध. Adobe सॉफ़्टवेयर के संबंध में लाइसेंसों का उपयोग करने के उपलाइसेंसधारक के अधिकार निम्न अतिरिक्त प्रतिबंधों और बाध्यताओं के अधीन हैं. उपलाइसेंसधारक सुनिश्चित करेगा कि उपलाइसेंसधारक के ग्राहक Adobe सॉफ़्टवेयर के संबंध में इन प्रतिबंधों और बाध्यताओं का पालन उसी सीमा तक करते हैं, जो उपलाइसेंसधारक पर लगाई गई हैं; उपलाइसेंसधारक के ग्राहकों द्वारा इन अतिरिक्त प्रतिबंधों और बाध्यताओं का पालन करने में कोई भी विफलता उपलाइसेंसधारक द्वारा भौतिक उल्लंघन समझी जाएगी.

बी.1. उपलाइसेंसधारक और ग्राहक केवल वह Adobe सॉफ़्टवेयर वितरित कर सकते हैं, जो Adobe की शर्तों में ऊपर वर्णित सत्यापन प्रक्रिया के दौरान उपलाइसेंसधारक द्वारा पुष्टि किए गए सशक्तता और अनुपालन नियमों को पूरा करता है.

बी.2. उपलाइसेंसधारक (i) उपयोगकर्ताओं द्वारा Adobe सॉफ़्टवेयर के अधिकृत उपभोग हेतु डिजिटल सामग्री को एन्क्रिप्ट या डिक्रिप्ट करने के लिए उपयोग होने वाले किसी भी Adobe सॉफ़्टवेयर या किसी भी संबंधित Adobe सॉफ़्टवेयर के सामग्री सुरक्षा कार्यों में गतिरोध उत्पन्न नहीं करेगा, या (ii) उपयोगकर्ताओं द्वारा Adobe सॉफ़्टवेयर के अधिकृत उपभोग हेतु डिजिटल सामग्री को एन्क्रिप्ट या डिक्रिप्ट करने के लिए उपयोग होने वाले किसी भी Adobe सॉफ़्टवेयर या किसी भी संबंधित Adobe सॉफ़्टवेयर के सामग्री सुरक्षा कार्यों में गतिरोध उत्पन्न करने के लिए डिज़ाइन किए गए उत्पादों को विकसित या वितरित नहीं करेगा.

(सी) कुंजियां एतदद्वाराAdobe की गोपनीय जानकारी के रूप में निर्दिष्ट की गई हैं, और उपलाइसेंसधारक, कुंजियों के संबंध में, Adobe के स्रोत कोड प्रबंधन प्रक्रिया का पालन करेगा (अनुरोध पर Adobe द्वारा प्रदान की जाएगी).

(डी) निषेधाज्ञा राहत. उपलाइसेंसधारक सहमति देता है कि इस अनुबंध का कोई उल्लंघन Adobe सॉफ़्टवेयर के सामग्री सुरक्षा कार्यों के साथ छेड़छाड़ कर सकता है और Adobe और ऐसे सामग्री सुरक्षा कार्यों पर भरोसा करने वाले स्वामियों के हितों को अद्वितीय और स्थायी नुकसान पहुंचा सकता है, और वह मौद्रिक हानि ऐसे नुकसान की पूरी तरह से क्षतिपूर्ति करने के लिए अपर्याप्त हो सकती है. इसलिए, उपलाइसेंसधारक आगे यह सहमति देता है कि ऐसे किसी भी उल्लंघन के कारण होने वाले नुकसान को रोकने या सीमित करने के लिए, मौद्रिक हानियों के अतिरिक्त, Adobe निषेधाज्ञा राहत मांगने का अधिकारी हो सकता है.

17. अभिप्रेत तृतीय-पक्ष लाभार्थी. Adobe Systems Incorporated और Adobe Software Ireland Limited, Adobe सॉफ़्टवेयर के संबंध में उपलाइसेंसधारक के साथ Google के अनुबंध के अपेक्षित तृतीय-पक्ष लाभार्थी हैं, जिसमें Adobe की शर्तें शामिल हैं लेकिन यहां तक सीमित नहीं है. तथापि, उपलाइसेंसधारक, Google के साथ इसके अनुबंध में किसी के विरूद्ध होने पर भी यह स्वीकार करता है कि Google, Adobe के सामने उपलाइसेंसधारक की पहचान प्रकट कर सकता है और लिखित में यह प्रमाणित करता है कि उपलाइसेंसधारक Google के साथ लाइसेंस अनुबंध में है जिसमें Adobe की शर्तें शामिल हैं. उपलाइसेंसधारक का अपने प्रत्येक लाइसेंसधारी के साथ कोई अनुबंध होना चाहिए, और अगर ऐसे लाइसेंसधारियों को Adobe सॉफ़्टवेयर को पुनः वितरित करने की अनुमति होती है, तो ऐसे अनुबंधों में Adobe की शर्तें शामिल होंगी.